Κοινοβούλιο της Σρι Λάνκα
Το Κοινοβούλιο της Σρι Λάνκα (Σιναλέζικα: ශ්‍රී ලංකා පාර්ලිමේන්තුව, Ταμίλ: இலங்கை நாடாளுமன்றம்) είναι το ανώτατο νομοθετικό σώμα στη Λαϊκή Σοσιαλιστική Δημοκρατία της Σρι Λάνκα. Είναι ένα μονοθάλαμο κοινοβούλιο που αποτελείται από 225 μέλη, τους βουλευτές που εκλέγονται με δημοκρατικές και άμεσες εκλογές που διεξάγονται ανά πενταετία σε όλην την επικράτεια, με μυστική ψηφοφορία και εκλογικό σύστημα αναλογικής εκπροσώπησης.

Το Κοινοβούλιο εξετάζει τα νομοσχέδια, ψηφίζει και εγκρίνει νόμους και έχει την εξουσία να περάσει νόμους με αναδρομική ισχύ, να εισάγει συνταγματικές τροποποιήσεις ή να ανακαλέσει τις προηγούμενες. Οι νόμοι συντάσσονται και δημοσιεύονται στα Σιναλεζικά και στη γλώσσα Ταμίλ, που είναι οι επίσημες της χώρας, μαζί με μία μετάφραση στα Αγγλικά. 

Ο θεσμός του Κοινοβουλίου είναι βασισμένος στο Σύνταγμα της Σρι Λάνκα και σε πάγιες εντολές, δηλαδή σε κανονισμούς που διέπουν τη λειτουργία και την οργάνωσή του. Σύμφωνα με τα αρχεία που υπάρχουν στη βιβλιοθήκη του Κοινοβουλίου, οι πρώτες πάγιες εντολές που εισήχθησαν προήλθαν από το Βρετανικό Κοινοβούλιο του 1912, από το οποίο έχει πολλές επιρροές. Το Σύνταγμα και οι κανονισμοί καθορίζουν τις διαδικασίες για την πρώτη συνεδρίαση της Συνέλευσης μετά τις εκλογές, την εκλογή Προέδρου της Βουλής, την κατανομή εδρών στους βουλευτές, την ορκωμοσία, την επιλογή ημερομηνιών για τις επόμενες συνεδριάσεις, τις προϋποθέσεις απαρτίας, τις διαδικασίες για την παρουσίαση και ψήφιση νομοσχεδίων, καθώς και τον κώδικα συμπεριφοράς με τον οποίο οφείλουν να συμμορφώνονται οι βουλευτές στις συζητήσεις τους.
Q13267
Σιναλέζικα:
Concept
Q5885
Ταμίλ
Concept
Q11204
νομοθετικό σώμα
Concept
Q854
Λαϊκή Σοσιαλιστική Δημοκρατία της Σρι Λάνκα
LOC
Q140247
μονοθάλαμο κοινοβούλιο
Concept
Q1196727
άμεσες εκλογές
Concept
Q13365595
αναλογικής εκπροσώπησης
Concept
Q13267
Σιναλεζικά
Concept
Q5885
Ταμίλ
Concept
Q1860
Αγγλικά
Concept
Q11010
Βρετανικό Κοινοβούλιο
Concept
Q1450753
Κοινοβούλιο της Σρι Λάνκα
LOC
country
country
located in the administrative territorial entity
official language
legislative body